From: Rigmor Korsgaard [rko@aarhus.dk]
Sent: 16. maj 2011 16:47
To: Poul Bechager Pedersen
Subject: Aktindsigt - Studstrup
Kære Poul Bechager Pedersen

Jeg beklager, vi på grund af meget stor travlhed ikke helt nåede at sende svar på jeres anmodning om aktindsigt rettidigt.

Først en generel oplysning. Aktindsigt bliver nærmere beskrevet i Lov om offentlighed i forvaltningen. Jf. denne lov omfatter retten til aktindsigt: 
· alle dokumenter, der vedrører sagen, herunder genparter af de skrivelser, der er udgået fra myndigheden, når skrivelserne må antages at være kommet frem til adressaten, og 
· indførelser i journaler, registre og andre fortegnelser vedrørende den pågældende sags dokumenter.

I loven specificeres bl.a. følgende undtagelse:
Retten til aktindsigt omfatter ikke en myndigheds interne arbejdsdokumenter. Som arbejdsdokumenter anses 
· dokumenter, der udarbejdes af en myndighed til eget brug 
· brevveksling mellem forskellige enheder inden for samme myndighed 
· brevveksling mellem en kommunalbestyrelse og dennes udvalg, afdelinger og andre organer eller mellem disse organer indbyrdes.

På dansk betyder bestemmelserne, at det man kan få aktindsigt i, primært er korrespondance mellem myndigheder eller mellem myndighed og borgere, samt beslutningsoplæg til det politiske niveau. Herudover kan man få aktindsigt i eventuelle journaliserede dokumenter, som ikke er interne arbejdsdokumenter. Løbende arbejdspapirer - som generelt ikke journaliseres - gives der ikke aktindsigt i.

Med udgangspunkt i offentlighedsloven er der i forhold til jeres anmodning kun et enkelt sagsakt at sende, da det i stort omfang er oplysninger om løbende arbejdsprocesser, I har ønsket indsigt i. Men når alt det formelle er sagt, vil jeg vil meget gerne give en redegørelser for de punkter, I ønsker oplysninger omkring. Jeg vedlægger det akt, der findes vedrørende udbud.

1. Udbud
Der er gennemført udbud af arbejder med de i alt 58 busanlæg, heraf nogle nye endestationer, som skal udføres inden den nye trafikplan træder i kraft. Arbejderne har været udbudt i "klumper", hver med et mindre antal anlæg indenfor et samlet geografisk område af kommunen. Da de er udbudt i klumper, foreligger der ikke særskilte priser for hvert anlæg, og således heller ikke priser specifikt for hver af de nye endestationer. Det er drefor ikke muligt at give jer oplysninger om prisen på de enkelte anlæg.

I de udbud, der omfatter nye endestationer, er i entreprisen endvidere alene medtaget udgifter til anlæg af underlag, asfalt, fliser, kantsten, arealerhvervelse m.v., samt i de fleste tilfælde etablering af en sandpude som underlag til et chaufføropholdshus samt fremføring af vand, el og kloak hertil. Udgifterne til selve opholdshusene indgår ikke i de gennemførte udbud, idet fem nye huse indkøbes særskilt mens resten af husene genbruges/flyttes fra en anden placering. Det kan oplyses at et nyt chaufføropholdshus alt efter størrelse koster omkring 300.000 kr.

Ny endestation i Studstrup har i udbuddet været klumpet sammen med en tilsvarende ny endestation i Hjortshøj. Der er jf. vedlagte givet et samlet bud på opgaven på 800.000 kr. fra entreprenørfirmaet Gert Møller i Harlev. Næstbilligste bud på denne opgave lød til orientering på 1.055.585 kr.
(See attached file: 4437_001.pdf)

2. Trafiksikkerhed
Der foreligger ingen sagsakter omkring de trafiksikkerhedsmæssige forhold, der har ligget til grund for forvaltningens ønske om at ændre buslinjens forløb i Studstrup. Forvaltningen har generelt og i særdeleshed i forbindelse med planlægningen af det nye buslinjenet vurderet en lang række mulige - og ikke-mulige - linjeføringer af buslinjer. I den forbindelse ses på såvel vejbredder, trafikintensitet, oversigtsforhold, udkørsler, anvendelse som skolevej, tilstedeværelsen af fortove og cykelstier, parkeringsforhold m.v.

I den sammenhæng kan det klart siges, at en ny buslinje i dag nok aldrig ville være blevet ført ad Sanatorievej. Vejen er så smal at to køretøjer dårligt kan passere hinanden, der er dårlige oversigtsforhold pga. store træer, og værst er, at der ingen fortov eller rabat er. Når det drejer sig om et egentligt byområde er det trafiksikkerhedsmæssigt ikke en tilfredsstillende løsning, at sende en buslinje ad denne vej. 

Heller ikke på Ønsbækvej er der noget fortov, men der er dog nogle brede græsrabatter, og selve vejen er også bredere end Sanatorievej. Der gælder det samme vurdering for Åstrup Strandvej, som ydermere kører gennem et sommerhusområde og ikke et egentligt byområde. Præstekravevej opfattes ikke som problematisk i forhold til bustrafik. 

3. Nuværende holdeplads på Ønsbækvej
Trafik og Veje er vidende om, at Ejendommen Ønsbækvej 12B oprindeligt var planlagt til at få udkørsel til Præstekravevej, men ejeren ønskede i stedet at få indkørsel fra Ønsbækvej for at udnytte grunden bedst muligt i forhold til husets placering. Det blev der givet tilladelse til. Trafik og Veje har ikke adgang til sagsakter desangående. 

Efterfølgende ønskede ejeren at få buslommen flyttet, så buslommen ikke lå i vejen for den nu etablerede indkørsel til huset. Dette blev afvist. Kommunikationen desangående er foregået mundtligt. Jeg er ikke orienteret om andre naboforhold vedrørende den nuværende holdeplads på Ønsbækvej.

Forslaget om at opkøbe et parcelhus med grund til 4 mio. kr. med henblik på en hel eller delvis anvendelse af hus eller grund til nyt chaufføropholdshus ligger udover de økonomiske rammer, der kan afsættes til formålet. Det er endvidere forvaltningens holdning, at hvis der skal investeres i en ny endestation i Studstrup, bør de trafiksikkerhedsmæssige problemer i byen løses samtidig. 

4. Omlægning af linje 56, 17 og 20
Der foreligger ingen sagakter vedrørende omlægning af buslinjerne, idet der alene er blevet arbejdet internt med problemstillingen. 
Som nævnt i en tidligere skrivelse er der blevet udført et planlægningsarbejde med henblik på at udarbejde koordinerede køreplaner for de to kommende buslinjer 17 og 20, idet det med trafikplanen er besluttet, at de to buslinjer tilsammen skal betjene en fællesstrækning med jævn drift. 

Det er noget af et puslespil, at få en sådan plan til at gå op. I løbet af planlægningsprocessen blev det klart, at en optimering af ressourceanvendelsen kun kunne lade sig gøre, hvis ophold på linje 17 primært finder sted i Studstrup. Skulle køreplanen for linje 17 tilrettelægges sådan, at ophold i stedet primært skulle finde sted på Langenæs, ville der samlet set skulle anvendes flere busser til opfyldelse af det samme antal køreplanture. Med andre ord ville planen generere mere spildtid og højere driftsudgifter.

5 +6. Buskørsel mellem Studstrup og Løgten/Skødstrup
Der foreligger ingen sagsakter desangående.

Det er korrekt, at Aarhus Sporveje for nogle år siden i en periode gennemførte et forsøg med buskørsel mellem Studstrup og Løgten/Skødstrup. Der foreligger ingen sagakter desangående, men medarbejdere, der var ansat hos Aarhus Sporveje på daværende tidspunkt, fortæller, at forsøget blev lukket igen på grund af for få passagerer. Det var erfaringen, at tilbuddet primært blev benyttet af nogle få dagplejere/daginstitutioner i Løgten/Skødstrup, som med børnene tog på udflugt til stranden i Studstrup. Rejsende i den modsatte retning var stort set ikke-eksisterende.

Principperne bag den nye trafikplan var udsendt i en offentlig høring i efteråret 2009. Der blev her klart lagt frem, at ressourcerne i den nye trafikplan i langt højere grad skulle anvendes til gavn for de store rejsestrømme, mens der ville blive mindre fokus på at opfylde rejseønsker for de små og mindre rejsestrømme.

Som grundlag for trafikplanens linjenet er såvel eksisterende som potentielle rejsestrømme blevet vurderet. Der er herunder taget udgangspunkt i dels pendlertal, og dels årlige rejsevaneundersøgelser baseret på interviews, - begge dele undersøgt uafhængigt af nuværende rejsemiddelvalg. Endvidere har nuværende passagertal samt placeringen af konkrete mulige rejsemål ingået i tilrettelæggelsen af de nye buslinjer.

Passagergrundlaget for eventuel buskørsel mellem Studstrup og Løgten/Skødstrup er særdeles spinkelt, hvilket det gennemførte forsøg for år tilbage også viste. Det er derfor ikke prioriteret at etablere denne rejserelation med buskørsel, selvom der under den offentlige høring i foråret 2010 blev stillet forslag om det.

Ligesom kommunens øvrige mindre bysamfund og landområder bliver såvel Studstrup som Løgten/Skødstrup omfattet af Midttrafiks tilbud om Flextur, som er et behovsbestemt kørselstilbud for rejsende på strækninger, hvor der ikke er grundlag for egentlig buskørsel. Flextur skal bestilles senest to timer før rejsen, og der gælder særlige takster. Men med Flextur bliver det således muligt for dem, de rønsker det, at rejse med offentlig trafik mellem Studstrup og Løgten/Skødstrup.

7. Nedklassificering af offentlige veje i Studstrup
Der foreligger ingen planer om i forbindelse med den kollektive trafikplan at nedklassificere veje i hverken Studstrup eller andre steder.


Til orientering har Byrådet på mødet den 11. maj vedtaget at bevilge penge til bl.a. udførelse af busanlæg i forbindelse med den kollektive trafikplan - herunder ny endestation i Studstrup. Byrådet ønskede dog en efterfølgende redegørelse og orientering om anlægsindstillingen i Teknisk Udvalg. 

Byrådet ønskede i den forbindelse specifikt at give borgere fra Studstrup mulighed for at søge foretræde for Teknisk Udvalg omkring løsningsmuligheder for busbetjeningen i Studstrup. Eventuelle anlægsomkostninger skal dog kunne holdes indenfor den nu afsatte økonomiske ramme til anlægget i Studstrup. 

Det forventes at sagen behandles i Teknisk Udvalg på mødet mandag den 23. maj. For at få foretræde, skal man kontakte Byrådsservice på byraadsservice@ba.aarhus.dk eller tlf. 8940 2250.
Med venlig hilsen 
Rigmor Korsgaard 
Afdelingsleder, Kollektiv Trafik

Trafik og Veje | Teknik og Miljø | Aarhus Kommune 
Grøndalsvej 1 | 8260 Viby J 
Tlf. 8940 1040 | mobil 2920 8946
Mail rko@aarhus.dk 

"Poul Bechager Pedersen" <poul@studstrup.dk>

	
	
	
	
	



		
"Poul Bechager Pedersen" <poul@studstrup.dk>
	
	


14-05-2011 21:57
		
Til
	
"'Rigmor Korsgaard'" <rko@aarhus.dk>, 'Teknik og Miljø' <post@mtm.aarhus.dk>, "'Michael Troelsen'" <mit@aarhus.dk>, <trafikogveje@aarhus.dk>

	
cc
	
'Teknik og Miljø' <post@mtm.aarhus.dk>, "'Michael Troelsen'" <mit@aarhus.dk>, "Lone Degn Eriksen" <eriksen@studstrup.dk>, Jes Retbøll <jes.retboell@oncable.dk>, "Laura Hay" <raadmand@mtm.aarhus.dk>, "Henrik Vestergaard" <hv@byr.aarhus.dk>, "Ango Winther" <aw@byr.aarhus.dk>, "Rabih Azad-Ahmad" <ra@byr.aarhus.dk>, <pianoman@profibermail.dk>, "Anja" <anja_moses@hotmail.com>, "Nana Eriksen" <nak@aarhus.dk>

	
Emne
	
Busser i Studstrup



	
	






Niels Schmidt 
Busudvalget under Studstrup Borgerforening bad den 28. april 2011 om følgende : 
1. Aktindsigt i netop afholdte licitation vedr. samtlige nye endestationer som skal godkendes på byrådsmødet den 11 maj
Hvem har budt på opgaverne og hvor meget? 
2. Aktindsigt i de trafiksikkerhedsmæssige problemer der måtte være i Studstrup og Åstrup ! 
3. Aktindsigt i hvilke problemer den nuværende endestation på Ønsbækvej har givet de omkringliggende beboere ? 
4. Aktindsigt iomlægning af linie 56,17 og 20 ! 
5. Aktindsigt i hvorfor endestationløsningen i Løgten Skødstrup ikke blev valgt ! 
6. Aktindsigt i de Shuttle bus forsøg der har kørt mellem Studstrup og Løgten - Skødstrup ! 
7. Aktindsigt i eventuelle planer om privatisering af de offentlige veje i Studstrup !
Vi har endnu ikke hørt fra dig. Ifølge Forvaltningslovens § 16, stk.2, har vi imidlertid krav på en tilbagemelding efter senest 10 dage - det være sig i form af enten accept, begrundet forsinkelse med angivelse af forventet svardato, eller begrundet afslag. Vi ser således frem til at høre fra dig meget snart.


På busudvalgets vegne

Produktionsingeniør
Poul Bechager Pedersen
Vibeengen 4, Studstrup
8541 Skødstrup 
-----Original Message-----
From: Rigmor Korsgaard [mailto:rko@aarhus.dk] 
Sent: 20. april 2011 15:49
To: Poul Bechager Pedersen; Teknik og Miljø; Michael Troelsen
Cc: Teknik og Miljø; Michael Troelsen
Subject: Busser i Studstrup
Poul Bechager Pedersen

Tak for mailen, som du har sendt til udvalgte politikere på vegne af Studstrup Borgerforenings Busudvalg. Efter aftale med rådmanden besvares din mail af undertegnede.

Til orientering har Teknisk Udvalg på sit møde den 11. april bedt om en redegørelse om busbetjeningen i Studstrup. Udvalget vil få en skriftlig redegørelse, og vil få mulighed for at drøfte redegørelsen på førstkommende udvalgsmøde, som er den 2. maj. I redegørelsen vil indgå forslagene fra Busudvalget i Studstrup Borgerforening.

Borgmesternes Afdeling har oplyst, at indstilling om anlægsbevilling til en lang række anlæg i forbindelse med den kollektive trafikplan, som Teknik og Miljø har fremsendt til Byrådet, forventes behandlet på Magistratsmødet den 2. maj og den kommer herefter på byrådsmødet den 11. maj. Anlæg af ny endestation i Studstrup indgår i denne indstilling.

Om baggrunden for de ændrede busplaner i Studstrup kan nævnes følgende:

I forbindelse med den konkrete planlægning af ny linje 17 har der vist sig behov for at tage højde for følgende forhold: 
· I den modsatte ende af linjen skal 17’eren køre til Langenæs (Augustenborggade ved Langenæshus), hvor der ligesom i Studstrup ikke i dag findes et chaufføropholdshus. 
· Der skal derfor under alle omstændigheder etableres et chaufføropholdshus i enten den ene eller den anden ende af buslinje 17. 
· Ved Langenæshus er der ikke plads til at etablere et opholdshus. Vendepladsen er i øvrigt placeret på et privat areal, som primært anvendes til parkering. 
· Ved det nuværende slutstoppested på Ønsbækvej i Studstrup er der heller ikke mulighed for at finde plads til et opholdshus. 
· Køreplanen for linje 17 koordineres med køreplan for ny buslinje 20, idet de to linjer tilsammen betjener Trøjborg og dele af Risskov med kvartersdrift i begge retninger. Konsekvensen heraf er, at der er ret kraftige bindinger på, hvordan de to køreplaner kan ”strikkes sammen”, når de anvendte ressourcer samtidig skal optimeres bedst muligt. 
· Konkret kan den bedste køreplankoordinering og ressouceoptimering kun ske, hvis der i køreplanen for linje 17 indlægges opholdstid i Studstrup frem for ved Langenæs. 
· Endelig er vejforholdene på den eksisterende ”sløjfe” i Studstrup ikke optimale i forhold til buskørsel. F.eks. er Sanatorievej både smal, omkranset af træer og uden fortov. I forhold til trafiksikkerhed er det er ikke hensigtsmæssigt med buskørsel her. 
· Generelt kan herudover siges, at ”sløjfekørsel” – især med indlagt ophold – ikke giver nogen særlig kundevenlig betjening af en by.

Samlet set har Trafik og Veje vurderet, at det var nødvendigt at finde en ny placering af en endestation i Studstrup, hvor der var mulighed for etablering af et chaufføropholdshus. Ønsket har været, at etablere en egentlig vendeplads, så sløjfekørslen kunne fjernes og trafiksikkerheden på de små veje samtidig kunne forbedres.

I indstilling om éngangsudgifter til busanlæg i forbindelse med trafikplanen, som netop nu er på vej til Byrådet, omhandler ét af anlægsprojekterne derfor en ny endestation/vendeplads med opholdshus placeret på et areal ved Studstrupvej på hjørnet af Sølvmågevej i den vestlige ende af byen.

Trafik og Veje har kigget på jeres forslag til alternative busløsninger for linje 17, og har følgende bemærkninger hertil:

Forslag 1 - at etablere et chaufføropholdshus på et areal ved pumpestation på Præstekravevej, men fastholde eksisterende slutstoppested på Ønsbækvej.
Det er ikke hensigtsmæssigt at etablere et opholdshus i så relativ lang afstand fra bussens holdeplads. Gangtiden for chaufføren indregnes som arbejdstid og løsningen vil dermed dels koste ekstra og kan dels umuliggøre at opholdstiden kan anvendes til overenskomsmæssig chaufførpause. 

Forslag 2 - at etablere en ny endestation på ovennævnte areal ved pumpestationen.
Idéen med den alternative og mere centrale placering af vendesløjfen i Studstrup er god, men lader sig desværre ikke praktisere. Arealet er dels for lille, og dels er der i undergrunden en del teknik i sammenhæng med pumpestationen, som umuliggør en anvendelse af arealet til dette formål.

Forslag 3 - forskellige muligheder for at etablere et chaufføropholdshus på Langenæs i den modsatte ende af linje 17 enten ved Langenæshus eller på DSB’s tilstødende arealer. 
Der er som nævnt nogle kraftige køreplanmæssige bindinger mellem buslinje 17 og 20 som fordrer, at opholdet på linje 17 placeres i Studstrup i stedet for på Langenæs. De kommende køreplaner er endvidere på nuværende tidspunkt helt fastlagte og kan ikke længere justeres. 
På den baggrund konkluderer vi, at det desværre ikke er muligt at imødekomme jeres ønsker og gennemføre et af de foreslåede alternativer.

Til orientering sættes indkomne henvendelser generelt ikke på Byrådets dagsordenen, med mindre de indgår i en sag, som Byrådet skal behandle på mødet. Henvendelser behandles i stedet i den relevante magistrat - her Teknik og Miljø, og kan i nogle tilfælde tages op i det relevante fagudvalg - her Teknisk Udvalg. Jeres henvendelse vil som nævnt indgå i den redegørelse, som Teknisk Udvalg får vedrørende busbetjeningen i Studstrup, og som udvalget har mulighed for at drøfte på mødet den 2. maj. Jeres henvendelse vil således ikke komme på Byrådets dagsorden den 27. april.

Med venlig hilsen 
Niels Schmidt 
Vejchef

Trafik og Veje | Teknik og Miljø | Aarhus Kommune 
Grøndalsvej 1 | 8260 Viby J 
Tlf. 8940 4400
Mail trafikogveje@aarhus.dk
	
	
	
	
	



		
"Poul Bechager Pedersen" <poul@studstrup.dk>
	
	


15-04-2011 08:25
		
Til
	
"Laura Hay" <raadmand@mtm.aarhus.dk>, "Ango Winther" <aw@byr.aarhus.dk>, "Henrik Vestergaard" <hv@byr.aarhus.dk>, "Rabih Azad-Ahmad" <ra@byr.aarhus.dk>, Arne Lægaard <Arne.Laegaard@holstebro.dk>, "Mads Nikolajsen" <madsn@norddjurs.dk>

	
cc
	
"Rigmor Korsgaard" <rko@aarhus.dk>, "Lone Degn Eriksen" <eriksen@studstrup.dk>, Jes Retbøll <jes.retboell@oncable.dk>, "Poul Bechager Pedersen" <poul@studstrup.dk>, <pianoman@profibermail.dk>, "Anja" <anja_moses@hotmail.com>, "Nana Eriksen" <nak@aarhus.dk>

	
Emne
	
Indsigelse mod nedlæggelse af bussløjfen i Studstrup



	
	






Kære Politikere
Busudvalget under Studstrup Borgerforening gør indsigelse mod nedlæggelse af bussløjfen i Studstrup !
Vil vi gerne have bekræftet at indsigelsen kommer på dagsordenen på det kommende Byrådsmøde den 27-04-2011
Hvis det ikke kan bekræftes ser vi os desværre nødsaget til , grundet den nu meget stramme tidsplan ,at blive hørt gennem de lokale medier !
Se vedhæftede indsigelse (Politikerbrev 2) samt vedhæftede løsningforslag som blev sendt første gang den 3 april ( Brev Rigmor Korsgaard m.kopi til Ango Winther)!

Vi gør desuden opmærksom på Indsigelsen som kommer fra Grundejerforeningen Mågen og Svalen , mod ændring af busholdeplads i Studstrup by!

På Busudvalgets vegne

Produktionsingeniør
Poul Bechager Pedersen
Vibeengen 4, Studstrup
Tel. 20 22 74 50


